Sateenkaarihallitus

Sateenkaarihallitus on hallitus, joka muodostetaan useista eri puolueista, jossa on sekä oikeistoa, vasemmistoa ja puoluekentän keskellä olevia puolueita. Sateenkaarihallituksia käytetään mm. silloin, kun taloudella menee huonosti ja tarvitaan vaikeita päätöksiä. Muulloin sateenkaarihallitukset ovat ongelmallisia, koska eri puolueet eivät helposti pääse sopimukseen päätettävistä asioista ja täytyy tehdä ns. lehmänkauppoja. Suomessa oli sateenkaarihallitus vuosina 1995–2003 (Lipposen I ja II hallitus) sekä vuosina 2011–2014 (Kataisen hallitus sekä Stubbin hallitus vihreiden eroon syyskuussa 2014 asti).

Sateenkaarihallitus keksittiin käsitteenä kuvaamaan Paavo Lipposen ensimmäistä hallitus, jossa oli mukana sekä kokoomuksen että vasemmistoliiton ministereitä. Lipposen johtamalle laajalle hallituskoalitiolle ennustettiin omalaatuisena liittoumana lyhyttä tulevaisuutta, mutta se osoittautui pitkäikäisemmäksi kuin mikään aiempi hallitus Suomen historiassa.

 Lähteet 

Luokka:Politiikan käsitteet
Luokka:Poliittiset käsitteet
Luokka:Hallituskoalitiot